Z A P I S N I K
13. sjednice Vijeća Mjesnog odbora Kustošija centar,
19. svibnja 2022.
u prostorijama MS, Kustošijanska 276,
s početkom u 18 sati
NAZOČNI ČLANOVI VIJEĆA: Bianka Flis, Kristijan Orešković, Hrvoje Krsnik,  Luka Pešut, Damir Millan, Adam Millan
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 13. sjednicu Vijeća Mjesnog odbora.
Vijeće jednoglasno usvaja Zapisnik 12.  sjednice

Vijeće jednoglasno  usvaja
DNEVNI RED
1. Ilica-Trg HOS-a - uklanjanje kontejnera za razvrstavanje otpada
2. Ilica-Zagrebačka – sanacija asfalta
3. Ilica 280 A i B - zapušteni prostor
4. Ciglana - Urbanistički plan uređenja
5. Ostali nespomenuti rashodi poslovanja – Dan Kustošije
6. Informacije, pitanja i prijedlozi
•odgovor ureda za promet-parkiranje Ilica
•Ciglana-projekt
•Sokolska uspornici
•dežurstva
Ad. 1
Ilica-Trg HOS-a - uklanjanje kontejnera za razvrstavanje otpada
Vijećnici su dobili pisani materijal
Vijeće jednoglasno usvaja
ZAKLJUČAK
o uklanjanju kontejnera za razvrstani otpad na križanju Ilice i Trga HOS-a  
1. Vijeće je raspravljalo o uklanjanju kontejnera za razvrstani otpad na križanju Ilice i Trga HOS-a  zbog konstantnog nereda  prouzročenog nepropisnom i nesavjesnom uporabom.

2. Vijeće će kontaktirati predstavnike stanara iz neposredne okolice te donjeti Zaključak na idućoj sjednici.

3. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 2
Ilica-Zagrebačka – sanacija asfalta
Vijećnici su dobili pisani materijal
Vijeće jednoglasno usvaja
ZAKLJUČAK
o sanaciji asfalta i šahtova oborinske odvodnje u Ilici kod križanja sa Zagrebačkom ulicom  
1. Vijeće je raspravljalo o zahtjevu D.K. kojim se traži sanacija asfalta u Ilici kod križanja sa Zagrebačkom ulicom obzirom da je isti krpan u više navrata te se zakrpe uslijed dotrajalosti ljuljaju i stvaraju buku kod svakog prolaska težih vozila. Također, na spomenutom potezu nalazi se i šaht oborinske odvodnje koji je također potonuo i oko kojeg se stvara rupa te je potrebna sanacija. 

1. Vijeće podržava zahtjev i traži da Zagrebački holding d.o.o. podružnica Zagrebačke ceste izvrši traženu sanaciju asfalta i šahta oborinske odvodnje u skladu sa zahtjevom podnositelja zahtjeva.

1. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 3
Ilica 280 A i B - zapušteni prostor
Vijećnici su dobili pisani materijal
Vijeće jednoglasno usvaja
ZAKLJUČAK
o čišćenju zapuštenog prostora u Ilici 280 A i B
1. Vijeće je raspravljalo o zahtjevu A.B. kojim se traži čišćenje i orezivanje granja na prostoru koji gleda na „Ciglanu“ uz zgradu u Ilici 280 A i B obzirom da je isti zarastao te je pun raznih predmeta i osušenog granja.

2. Vijeće podržava zahtjev i traži da Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor komunalnog i prometnog redarstva izvrši uviđaj na terenu te poduzme potrebne radnje kako bi se zahtjevu udovoljilo uz jasnu napomenu VMO Kustošija centar da se postojeće zelenilo samo uredi i oreže ali ne uklanja u potpunosti.

3. Vijeće traži da Zagrebački holding d.o.o Podružnica Zrinjevac izvrši uređivanje lokacije i orezivanje opasnih grana stabala odnosno onih koje se  naslanjaju na navedenu stambenu zgradu.

4. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 4
Ciglana - Urbanistički plan uređenja
Vijećnici su dobili pisani materijal
Vijeće jednoglasno usvaja
ZAKLJUČAK
o davanju mišljenja na Urbanistički plan uređenja Ciglana
1. Vijeće će Zaključak donesti na idućoj sjednici.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

Ad. 5
Ostali nespomenuti rashodi poslovanja – Dan Kustošije
Vijećnici su dobili pisani materijal
Vijeće jednoglasno usvaja
ZAKLJUČAK 
o prijedlogu utroška sredstava s pozicije ostali nespomenuti rashodi poslovanja
I. Vijeće Mjesnog odbora Kustošija centar iz Razdjela Proračuna Grada Zagreba 0502, na poziciji  266 – 3299 "Ostali nespomenuti rashodi poslovanja" za 2022. raspolaže sa  8.400,00 kn.	
II. Vijeće Mjesnog odbora predlaže utrošak dijela sredstava iz točke I. ovog zaključka u iznosu 2.500,00 kn za  promociju događanja povodom „Dana Kustošije“ koji će se održati 18. rujna 2022. 
          III.  Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.
Ad. 6
Informacije, pitanja i prijedlozi
Vijećnici su dobili pisani materijal

KLASA: 024-08/22-003/1059
URBROJ: 251-13-11-22-2
Zagreb, 19. svibnja 2022.

Predsjednica
Vijeća Mjesnog odbora
Zapisnik sastavio						          	         
Ivica Ivašković, referent za mjesnu samoupravu	                                                             Bianka Flis

